পাকিস্তান যদি জঙ্গিদের নিরাপদ স্থান নিয়ে কোনও ব্যবস্থা না নেয়, তবে তাদের ধংস নিশ্চিত করতে যা যা ব্যবস্থা করতে হয়, তাই করবে তারা। এমনটাই হুমকি দিয়েছেন সিআইএ-র প্রধান।মেরিকার ডিফেন্স সেক্রেটারি জেমস ম্যাটিস-এর পাকিস্তান সফরের দিনদুয়েক আগেই এই মন্তব্য করেছেন সিআইএ-র ডিরেক্টর মাইক পম্পেও। পম্পেও জানিয়েছেন, সফরকালে ম্যাটিস পাকিস্তানকে খুব ভালভাবে বলবেন। তিনি বলেন, ডিফেন্স সেক্রেটারি আমেরিকার প্রেসিডেন্ট ডোনাল্ড ট্রাম্পের বার্তাও পাকিস্তানের বর্তমান শাসকদের হাতে তুলে দেবেন। কেননা ট্রাম্পও জঙ্গিদের বিষয়টিকে যথেষ্ট গুরুত্ব দিয়ে দেখছেন। পাকিস্তান যদি ব্যবস্থা নিতে ব্যর্থ হয়, জঙ্গিদের স্থায়ী আস্তানা গুড়িয়ে দিতে যা যা ব্যবস্থা নিতে হয়, তাই তাই করবে আমেরিকা।